title: Sabzavotchilikning xalq xo’jaligidagi ahamiyati
text: 305
  Marinovka qilish (sirkalash)–0,6-1,8% li sirka kislotaning konservalovchi ta’siriga
  asoslangan usuldir. Bodring, pomidor, lavlagi, piyoz, sarimsoq, karam kabi sabzavot turlarini
  marinovka qilish, ularni yil davomida iste’mol qilish imkoniyatini tug’diradi.
  Sabzavotlarni konserva zavodlarida turli xillarda qayta ishlash, ularni qopqog’i germetik
  yopiladigan idishlarga joylash, 100-120 gradus haroratda sterillab konservalash ham mahsulotlarni
  yil davomida iste’mol qilish, uzoq joylarga tashishga, binobarin, samarali foydalanishga qulay sharoit
  yaratadi.
  Sabzavotlarning poyalari hamda ularni qayta ishlashda tashkil topgan qo’shimcha
  mahsulotlari chorvachilikda ozuqa sifatida foydalaniladi.
  Ko’pchilik sabzavotlar nisbatan sermehnat resurslar potensialiga, ayniqsa quyosh nuriga va
  suvga talabchan ekinlar tarkibiga kiradi. Bu tarmoqni intensiv rivojlantirish mavjud mehnat,
  sug’oriladigan yer va boshqa resurslardan foydalanish samaradorligini oshiradi. Ko’pchilik
  ekinlardan 2 marta hosil olish imkoniyati tarmoqning samaradorligini keskin oshiradi.
  Sabzavotlarni ho’l hamda qayta ishlangan shaklda jahon bozorlarida sotish respublikaning
  valyuta fondini ko’payishiga va uning xalqaro aloqalarini yanada kengaytirishga sharoit yaratadi.